
Colind uitat 


Cântă lin colind 

Pe la porți oierii : 
Se trezesc zâmbind 
Dis din ori boierii. 


Flori de cald îiatac 
Dalbe jupâniţe 
Galeș își desfac 

A genelor ițe. 


Scuturând din bărbi 
Smocuri, de ninsoare 
Trec smeriţii şărbi 

Până sub pridvoare, 


Scot de sub mintean 
Clopot de-acioaie 

Si menesc de-un an 
Pricopsit în ploaie. 


Rând pe rând îi chiamă 


La *nchinat stăpânii, 
Ei ating cu teamă 
Cașul dulce-al mânii. 


„Azi e pe pământ“ 
Starostele zice 

„„Leroi domnul sfânt“ 
Şi trăznesc din bice. 


„Stau în staul jOs 
Boi vărgaţi cu sânge, 
Intre ei Cristos 
Desmierdându-i plânge. 


V. VOICULZECTI 





Crăciun românesc 


ARHIEREU Emilian Antal Târgovişteanul 


Când am cetit întâia oară Amintirile din copilărie 
ale lui Ion Creangă, despre cele ce a păţit umblând 
ia colindat, am avut impresia că le povesteşte un 
om dela noi din sat, așa se potriveau toate datinele 
de Crăciun, cu toate că între Humulești şi între To- 
plița, era o graniță ce despărțea pe atunci două ţări. 
Mai târziu, cunoscând cuprinsul întregului pământ 
locuit de români, am constatat că obiceiurile de săr- 
bători, îndeosebi ale Crăciunului, sunt aproape la 
fel, la tot poporul nostru românesc. 

Această asemănare a obiceiurilor de sărbători, ca 
şi credința dealtfel, s'au păstrat de-alungul veacu- 
rilor, în timpuri când drumurile erau numai poteci 
și întâlnirea între oameni se făcea foarte anevoie, 
doar la târguri din orașe și la hramuri de sfinte bi- 
serici de mânăstiri. Pe atunci o distanță de 20—30 
km., era drum greu de o zi, iar nu de o jumătate de 
oră, ca astăzi. 

Credinţa în Dumnezeu, cu toate rânduelile ei, ca 
şi datinele legate de ea, sau păstrat neştirbite, căci 
au fost ca un pom cu ramuri multe, cu o singură 
rădăcină, ce se hrănea din acelaș pământ, din mă- 
nosul pământ spiritual al Evangheliei Mântuitoru- 
lui nostru Isus Hristos, 

Până a nu veni drumul de fier, inima românească 
bătea la fel, și a orășanului ca şi a săteanului, căci 
toți aveam aceeaşi hrană sufletească, cu aceeași 
credință, cu aceleași prea frumoase datini. Toţi se 
pregăteau de Crăciun, postind, spovedindu-se şi îm- 
părtăşindu-se. In ajun se desfătau ascultând ace- 
leași frumoase colinde și cântece de stea, cu istoria 
nașterii lui Hristos, îmbrăcată în aceeași minunată 
poezie. Chiar și mâncările erau aproape aceleași, 
căci abia exista casă de gospodar fără pore tăiat. 

De un timp încoace, orăşenindu-ne, am importat 
obiceiuri străine. Cel mai copleşitor al tuturor dati- 
nilor, a fost pomul de Crăciun. Brazii, e drept că e- 
rau românești, podoabele însă erau și sunt străine, 
ca și cântecele de „O, brad frumos“. 

Celor ce n'au trăit nici un Crăciun la sate, cu tot 
farmecul lui românesc, și au apucat de copii mici, 
obiceiul pomului de Crăciun, li se pare acest obi- 
ceiu tot așa de românesc ca și colindui, steaua, iro- 


zii, plugușorul etc., mai ales că 'şi are și el farmecul 
lui, cu verdeaţa proaspătă, cu luminile aprinse (mai 
modern, electrice), cu darurile ce le aduce Moș Cră- 
ciun. Prea puţini dintre cei ce își îndulcesc sufletul 
cu farmecul pomului de Crăciun, și se bucură de 
venirea lui Moș Crăciun, au observat că introduce- 
rea acestui obiceiu a accentuat depărtarea orașului: 
de sat. Hrana sufletească de Crăciun ne mai fiind 
aceiași, nici sentimentele trezite, n'au mai fost ace- 
leași. Ba încă ceva şi mai mult. Cu inventarea aces- 
tui sfânt-nesfânt, botezat Moș Crăciun, (împrumu- 
tat dela Moş Niculae și Moș Ajun) care e pe buzele, 
dar și în inima tuturor copiilor la care vine, încetul 
pe încetul, a fost scos, și din case și din inimi Mân- 
tuitorul nostru Isus Hristos. Copiii ne mai auzind 
colinde, ca „O ce veste minunată“, „Trei păstori“ 
etc., ci doar „Moş Crăciun cu plete albe“, abea dacă 
pot să ştie, că la Crăciun serbăm creştineşte Naşte- 
rea Domnului Isus, care s'a pogorît pe pământ ca 
să mântuiască neamul omenesc, să aducă din cer 
„De pământ pace și 'mtre oameni bunăvoire“. (Luca 
II, 14). 

Alături de noi preoţii, Straja Ţării a fost aceea, 
care a înţeles povârnișul pe care începusem să lu- 
necăm din punct de vedere al unităţii de simţire a 
Neamului nostru, cu împământenirea obiceiurilor 
creştine-românești. De atunci, stele strălucitoare, 
mai împodobite decât oricare pom, au umplut Ca- 
pitala şi orașele ării. Deodată cu stelele sa um- 
plut atmosfera Crăciunului de melodia dulce a cân- 
tecelor de stea și a colindelor, care au răsbătut până 
la cele mai ridicate etaje ale caselor-munte. 

Cu aceste cântece, intră şi pruncul Isus în case, 
înfăşurat în scutece cerești, plin de putere divină, 
care leagă cerul cu pământul, pe Dumnezeu cu 
oamenii. Ce poate fi mai de folos sufletesc, decât 
a simţi pe Hristos că a intrat în casa ta, în inima ta, 
dându-ți nădejdi de mai bine și putere ca să birui 
greutăţile vieţii?! Ce mare forță spirituală va de- 
veni această simţire, dacă prin acelaș fel de sărbă- 
torire a Crăciunului, toţi fii Neamului nostru vor 
ajunge să simtă la tel." 

Iată „Crăciunul românesc“ pe care dorim să-l a- 
jungem cu ajutorul Străjii Ţării. 


Un Crăciun pe ulița Lipilor 


De ce i-o fi pus lumea numele acesta, n'am putut 
afla cu destulă lămurire. Pe ulița noastră se găseau 
înșirate, cam la vreo 50 de metri, casele cu prispă, 
urcate pe o grămădire mare de bolovani, cum era a 
măicuţei Strâmbuliţa, poreclită așa, că-și ținea capul 
aplecat pe un umăr, a mamei Nuţa și a lui nenea 
Ştefan, cel care făcuse armata la cavalerie, lucru de 
care se mândrea foarte. Erau şi alte case ridicate pe 
două caturi, cu ceardacuri înflorite de jur 'împrejur, 
cu porţi de stejar pe stâlpii cărora, mâni de meșteri 
săpaseră diferite însemnări și chenare, printre care 
se ridica şi a noastră, a lui nenea Din și-a lui nenea 
Ioniţă-Mălăeru. 

Toate erau despărțite de şarpele uliței, pe latul 
căreia nu se puteau petrece două căruţe. 

Asta era uliţa noastră, ulița Lipilor. 

Dar măcar că pe firul ei nu erau decât şase case, 
așezate ca'ntr'o salbă pe gâtul Poenandrei, plai de 
verdeață și ochiuri de copaci, se ridica din acest cu- 
prins în oricare timp al zilei şi chiar până târziu 
noaptea un vuiet și o gălăgie, de ţi sar fi părut cine 
ştie ce grămădire de lume, mereu în sfadă. 

Era şi aci o taină, dar nu așa mare, anume că din 
cuibul cela de case, răsăreau ca dintr'un furnicar, 
mai bine de trei duzini de copii, mai mari ori mai 
mici, de toată mâna. 

Și par'că era un făcut, că toți aveau o gură până 
la urechi. Unii plecau cu vitele spre valea Uriencii 
sau pe Grui, alţii cu porcii trimiși în jos la „lacuri“, 
alții se pregăteau de școală, nepunând la socoteală și 
pe cei mari, ce-și rânduiau gospodăria. 

Iarna mai ales, gălăgia de pe ulița Lipilor ajungea 
de pomină. 

Lupte cu cei din cătunul de deasupra Poenandrei, 
cu Vlaicii, neam de ciobani, meșteri în fluer şi cu 
miros de brânză, cu cei dinspre poiana Ganitii și 
Lemnarilor, ori cu cei din jos, de pe linia drumului 
principal al Bughei. 

Lupta aceasta își avea, însă, așa cum mi-am dat 
seama mai târziu, un deosebit tâlc. 

Copiii de pe ulița Liţilor erau totdeauna mai buni 
la învăţătura de carte, măcar că întru celelalte tre- 
buri erau întrecuţi de Vlaici ori de Lemnari. Și de 
aci pornea lupta. 

Ne întreceam şi în lucrul de sănii sau cioacle cum 
le spuneam noi şi în tocmirea stelelor de colind, pe 
care le făceau „cu secret“, adică cu clinchet de clo- 
poței ce nu se vedeau și care sunau, măcar că steaua 
rămânea nemișcată. 

Ce ruşine ne-a făcut odată Dragomir lon, cel 
cu casa într'un cotlon de pădure, pe lângă care ne 
era frică să trecem noaptea de luminile licuricilor! 

Ne-am întâlnit pe un drum de colind, fiecare cu 








podoaba lui: Steaua. A noastră era plină de poze, 
dar fără „secret“, (adică aveam şi noi unul, că Văru 
Ghică ținea clopoţelul sub mânecă) pe când a lor era 
mai simplă, dar cu „secret“. 

Li s'a părut atunci că i-am întrecut, şi Dragomir 
sa repezit rupând dela a noastră cornul de-deasupra 
cu ciucure mare de hârtie roşie, iar când a văzut ce 
era sub poleială, a început să râdă mulțumit: 

— Hă! hă! uite bă, că la mijloc au pus clurul de- 
acasă!“ 

S'a 'ncins o bătălie ca aceea, iar rezultatul a fost 
că noi învingătorii, am luat ca trofeu steaua lor cea 
cu secret și să te păzești. 

Strânși în pivnița lui văru Ioniță, unde mirosea 
frumos a mere, am descoperit taina clopoţeilor ce 
sunau singuri. Erau trei, ce semănau cu nuca, așe- 
zaţi în cele trei cornuri de deasupra într'un fel de 
pârghie, pe care trei sfori unite și legate de degetul 
cel mare, îi făcea să sune când se trăgea uşor pe 
ângă mâner. 

E drept că a lor n'avea margine de ciur la mijloc, 
ci un cerc de lemn scobit pe dinăuntrul, ca să fie mai 
Ușor. 

Ne-am hotărît să ne-arătăm și noi vrednicia în- 
tun fel. Am găsit prilej în prima zi de Crăciun, 
când lumea se ducea la han, iar noi rămâneam fără 
stăpân. 

Ne-am întâlnit la Vârtej, pe unde trecea drumul 
ce scobora ca un perete de sus de pe la Tănăsoiu 
până jos la moara lui Vică, în rotogoale scurte, pe 
care, iarna numai cu piciorul se putea trece. 

Veniseră cu săniuțele lor cu tălpicele unse cu ulei 
de nucă ca să alunece mai bine și ne-au înfruntat 
că nu ne putem lua la întrecere cu ei. 

Să rămânem de rușine?! 

Ne stătuirăm o clipă şi primirăm. 

Unul avea să numere de când pleacă până când 
ajunge, iar semnalul de sfârşitul coboririi era un 
chiot al șefului. 

Cinci săniuţe formau convoiul. Mă rog, concurs în 
toată regula. 

Au plecat ei întâi. Chiote, vuet, strigăte de veselie. 

Hai și noi acum. 

Dar în timp ce ne legam săniuţele gândindu-ne cu 
oarecare teamă că vom fi bătuți, văd eu în faţa por- 
ței lui nenea Ştefan, sania cea mare de boi. 

Dacă am pune noi în față sania cea mare, de care 
să legăm pe cele mici ! 

Hai băețţi ! Intr'o clipă convoiul era gata. Brăgărea 
era cu numărătoarea. Lăsarăm lângă el pe Ghiţă să 
nu ne înșele cumva. 


Dăi drumul! Şi caravana porni greoi la început, 


dar cum scăpătă pe panta dela Tican, sania grea își 
luă viteză de tren. Nu mai puteam de bucurie. Iată 
însă cotul cel mare al drumului cu gard înalt de u- 
lucă. O clipă rămaserăm înmărmuriţi, dar până să 
luăm o hotărîre, gardul se prăvălea ca'n fața unui 
tanc care trecu fulger şi peste partea cealaltă a cotu- 
lui, intrând din nou în pârtie. Toate s'au petrecut aşa 
de repede, că n'am avut nici unul timp să sărim. 

Jos, adversarii noștri bolovăniră ochii la noi. 

— „Vezi, mă, putu să mai spună Neacșu, tot Lipii 
sunt mai deştepţi. 

Insfârşit recunoşteau și ei... 


Insp. G-ral şcolar C. ENESCU-BUGHEA 





Creangă in mintea străjerilor din Humulești 


Acum când pomenim cincizeci de ani dela moartea 
marelui povestitor Ion Creangă, poate vreţi să știți, 
dragi străjeri, cam cum văd camarazii voştri din 
Humulești, în închipuirea lor pe Creangă. 


A 





Ograda casei lui Creangă (Humulești) 


Nu este om, care în copilăria lui, să nu fi făcut 
năsbâtii, unele din ele poate mult mai gogonate ca 
ale lui Creangă, dar nimeni până la el, n'a avut 
darul de a le povesti așa frumos şi cu haz. Deaceea, 
povestirile sale, vă plac așa de mult şi vă desfată, la 
toţi, nu numai corilăria, ci şi mai târziu, când veți fi 
aameni mari, încărcaţi de griji şi necazuri. Atunci, o 
pagină din Creangă, vă va descreţi fruntea și vă va 
înveseli. Cu atât mai mult, Creangă place și este 
gustat cu mai mult farmec de către străjerii din Hu- 
mulești, care cunosc fiecare colţișor şi fiecare nume 
de gospodar pomenit în cărțile lui. 

Ei se văd aceiași copii gălăgioși, care erau şi pe 
vremea lui Ion Creangă. 

Și astăzi, ca şi atunci, aleargă înaintea preotului 
ia ajunuri, tăind nămeţii dela casă la casă, strigând 
cât îi ţine gura, „Chiralesa“ şi „Nihoho“, de răsuna 
satul de strigătele lor vesele, vestind dedeparte ve- 

nirea preotului cu icoana Naşterii Domnului, sau 
cofiţa cu aghiasmă la Bobotează. 

Și de nar fi preotul între ei, care să-i mai domo- 
lească, s'ar vânzoli până la  gâlceavă, îngrămădin-. 
du-se după colaci, vărzări şi alte bunătăţi, pregătite 
de harnicele gospodine. 

Nu mai vorbim de cum așteaptă ei zilele de Cră- 
ciun să umble cu steaua şi noaptea Anului Nou, când 
pornesc în cete cu pluguşorul,  luând-o, ca şi pe 
vremea lui Creangă, din capul satului, pe unde a 
trăit popa Oșlobanu. Numai că acum satul s'a mat 
mărit și copiii s'au mai înmulţit. Incolo, datinele cu 
obiceiurile lor frumoase și gazdele cu voioșia lor 
prietenească, au rămas aceleaşi. 

Oricâte gospodării ar colinda, ei nu uită pe lângă 
casa preotului și învăţătorilor, casa lui Creangă, un- 
de nu fără emoție și deosebită dragoste, colindă şi 
ură cu mai mult suflet şi-şi amintesc aici despre 
toată copilăria lui Creangă, pe care au citit-o cu a- 
tăta plăcere şi haz. 

Moş Anton Grigoriu, moștenitorul casei lui (Crean- 
gă, ori soția sa, mătuşa Sofica, nepoata povestitoru- 
lui, le iese în prag, cu colaci, mere ori nuci și alte 
„puricale“ ca şi pe vremea copilăriei lui Creangă. 
Copiii le așează deosebit şi le dau o mare atenţie a- 
cestor „scumpe daruri” pentru ei, căci sunt dela 
casa lui Creangă. 

Ori de câte ori trec pe lângă grădina unde a fost 
cireșul „mătușii Marioarei”, toţi îl văd pe Creangă 
copil, căţărat prin crengile dispărute de mult, în 
cămășuica lui albă, în vârful cireşului unde căuta a 
se aciua de frica „mătușii Mărioara”, care se trudea 
zadarnic să-l atingă cu bulgări. « 

Apoi, când se scaldă vara în Ozana, pun și ei 
lespezi înfierbântate de soare la urechi şi cântă la 
fel ca şi Creangă: „Auraș, Păcuraș, scoate apa din 
urechi, că ţi-oi da parale vechi“ etc. 

Povestesc păţania lui Creangă, când mamă-sa l-a 





Poarta casei lui Creangă (Humulești) 


lăsat cu pielea goală și caută să probăluiască locul 
pe unde s'a scăldat el, 
chestie. 


gâlcevindu-se pe această 





Cu steaua la casa lui Creangă 


De aici o iau pe aceiaşi uliţă, pe unde trecea și 
Creangă copil și se duc pe coasta satului, la teiul, 
-— acum e altul mai mic — în care se cățăra băetul 


mătușii Smaranda, să prindă pupăza. De aici cântă 
cântecul pupezei, de se aude în tot satul, și trăesc 
aceiași copilărie fericită, pe oare a trăit-o marele 
povestitor pe aceste meleaguri. 

Apoi nu e vizitator, care să nu întrebe şi să nu-l 
îndrepte străjerii către casa povestitorului şi să nu-i 
dea deslușiri despre toate locurile copilăriei lui din 
Humulești, pomenite în amintiri, conducându-l până 
la această casă scumpă tuturor românilor. 

Dar cel mai frumos popas, care va rămâne ne- 
şters în amintirea lor, a fost vizita Marelui Voevod 
Mihai, care a venit în Humulești, la casa lui Crean- 
gă, unde străjerii L-au primit cu buchete de flori, în 
costumele lor albe, cusute cu modele naţionale, în 
strigăte de „ura“ și cu voioșie copilărească și nevi- 
novată. 

A fost cea mai mare cinste pentru ei şi cea mai 
scumpă amintire, pe care o vor păstra. Ei ştiu că a- 
ceastă Inaltă vizită se datoreşte numai și numai fap- 
tului că Humuleştii sunt locul nașterii marelui po- 
vestitor Creangă și cu atât mai mult, sunt mândri de 
satul lor, căutând să-şi dea mai bine seama, despre 
frumuseţea şi farmecul povestirilor sale. 

ION SAVINESCU-Humulești. 





Mi-e dor de tine. :namă... 


Am adormit în suflet cu o imagine sfântă, era chi- 
pul tău, mamă... Era chipul tău drag — comoară ne- 
prețuită de bunătate şi blândeţe. Am adormit gân- 
dind la tine... Mi-era dor de mângâerea ta, de cânte- 
cul tău duios, de sfatul tău, de dragostea ta curată... 

Dar tu erai departe! 

Și mam trezit a doua zi, în zorii unei minunate 
dimineţi. de primăvară. Eram parcă atât de uşurată 
sufleteşte, mai luminată la minte; eram mai aproape 
de tine, primisem ceva din ființa ta, mamă, mă ridi- 
casem parcă mai aproape de idolul meu... 

Ce dimineaţă minunată! Am rătăcit, cuprinsă de 
dor, prin grădina de basm din curtea gazdei mele, 
printre alei de trandafiri în floare, cu stânjenei al- 
baștri ca azurul şi micsandre albe ca niște flori de lă- 
mâiță. 

M'am îmbătat de parfumul florilor din grădină şi 
le-am desmierdat, eu şi fluturii, prietenii lor. Am 
stat apoi de vorbă cu rozele suave şi eram atât de fe- 


ricită, căci în fiecare din ele te vedeam pe tine, buna 
mea mamă. 

Era sărbătoare atunci în cer şi pe pământ... Din 
depărtare, glasul clopotelor mi-aduceau  şoapte de 
dor dela tine, cuvinte dragi; era dorul tău mamă, 
care mă chema mereu, mereu... Şi atunci, vrăjită de 
sfânta ta chemare, gândul meu, ființa mea întreagă 
se îndreptau spre tine. Și pe sub gene se scurgegu 
boabe de mărgăritar... lacrămi de dor! 

Prin balsam de flori şi rouă am rătăcit până la 
marginea grădinei, unde am poposit la umbra tufe- 
lor de iasomie. Acolo nu ştiu cât am stat, căci am a- 
dormit. Și te-am visat... 

Eram atât de fericită la sânul tău. Mângâerea ta 
caldă îmi umplea sufletul cu mirul bunătăţii, și prin. 
vis auzeam murmurul unui duios cântec de leagăn. 

Era cântecul ce mi l-ai șoptit, odată, de mult, 
scumpa mea mamă. 

GEORGE NICOLAU 

Pe nesimţite, cortina nopții se ridică de pe întinsa 
scenă a naturii. Prin marama de argint a ceţii, ra- 
zele soarelui de toamnă își resfrâng plăpânda lucire, 
pe oţelul șinelor de tren, ce ne vor duce departe, 
spre falnica cetate a munţilor. 

In goana trenului, sălciile își leagănă ramurile 
deasupra apelor. Șăgalnica Prahovă ne cântă cu gla- 
sul picurilor, povestea tainică a munţilor pierduţi 
par'că în nemărginirea depărtării; semeața lor frunte 
se confundă cu înaltul cerului. Vin apoi tot mai a- 
proape, încinşi de brâul brazilor. Vălul ceţii mai 
mângâie săgețile de brazi care l-au străpuns, și apoi 
se topește în vale. 

Pornim din Sinaia, pe un drum acoperit cu frunze 
roșii și galbene, ce cad mereu, rupte de nevăzuta 
mână a vântului. In rama  roșului frunzelor, apar 
îndrăzneţe, turlele Peleșului: castel din cartea bas- 
melor copilăriei, castel al poeziei, martor al atâtor 
bucurii şi dureri. Liniştea dimineţii nu e întreruptă 
decât de un susur de isvor, ce se risipește lin în aer. 

Drumul ne duce spre Piatra Arsă, pustiu de pietre 
mărginit doar de cerul de ametist. Urcușul greu ne 
face să chemăm și braţele în ajutor. Dar ajunși sus, 
uităm de oboseală și ne lăsăm privirea dusă în zare: 
împietriți ca'ntr'un decor stau munții, altare ale 
cerului. 

„Cu privirea plină de recunoștință, Iţi mulțumim, 
Doamne, că ne-ai făcut să cunoaștem măreţia Ta, în 
biserica naturii”. 

Pornim iar la drum, cu sufletul înălțat, cu puteri 
noui. La stânga noastră, muntele Furnica își înalță 
demn, fruntea încreţită de bătrâne vremi. Ajungem 
în zona jepilor-oază de smarald în deşertul pie- 
trelor. 

Coborîm pe o pantă repede, şi înainte de lăsarea 
primelor văluri ale serii, ajungem la Casa Peștera, 
casă de adăpost în inima Bucegilor. Nu facem decât 
un mic popas, căci dorinţa de a vedea cât mai multe, 
neastâmpărul în faţa frumosului, ne face s'o luăm 
iar înainte, spre Schitul Ialomicioarei. 

Ne întâmpină starețul schitului, în privirea șin 
vorba căruia e parcă întipărită singurătatea şi se- 
meția munților. In fața noastră, la intrarea în peș- 
teră, e o bisericuţă, loc de mângâiere pentru cei ce 

sau retras din zbuciumul vieţii. Totul pare sfânt 
aici; vechiul schit, părintele cu barbă aibă, palatul 
de stânci, şiragul de mărgele al pârâului. 

In văpaia torțelor intrăm în peşteră. Țurţuri de 
stalactite stau aninate de boltă. In bătaia luminii se 
perindă în fața noastră fioroasele adâncuri ale peș- 
terii. Printre mozaicuri de roci, lacuri adormite scli- 
pesc, ca imense lacrimi de cristal. 

Ne întoarcem, și cu ochii dornici de lumină, pri- 
vim minunea din fața noastră: Ialomiţa a tăiat stân- 
cile, şi mândră de lupta ei, dusă mii de ani, curge 
acum potolită printre pereţi înalți de piatră, tot mai 
departe, până ce se pierde înghițită de stâncă, noap- 
te și negură. 

La Babele 


Cu căderea nopţii, ne întoarcem la casa de adă- 
post. Aici uităm frigul și oboseala, şi în sunetul unui 
acordeon, cântăm doine, romanțe şi hore. 

Pământul doarme încă în licărirea pală a dimi- 
neţii. Nici soarele n'a răsărit, şi ceața nu-i decât pe 
alocuri străpunsă de zimții munţilor, ce vor să se 
înalțe tot mai sus spre cer. 

Pornim pe o pajişte încătușată de brazi. Departe, 
în albastrul văii, a rămas Casa Peştera și Schitul. 
Nu peste mult, în fața noastră apar Babele. Ca rui- 
nele unei cetăţi, răsar ici colo stânci de o formă cu 
totul deosebită. Jucăușul vânt a biruit tăria pietrei 


și a sculptat stâncile după modelul unor ciuperci. Ne 
sirnțim singuri, departe de lume, aici, pe un munte, 
pierdut ca o insulă în marea de ceaţă. 

Un soare păienjenit de negură poleește mormântul 
de piatră, cu raze reci şi sfioase. 

Tremură în pârâiașul ce s'asvârle în goană într'o 
vale îngustă și întunecată. Deodată malurile se lasă, 
formând în dreapta o prăpastie, iar în stânga co- 
loane de stânci, arcade colţuroase și sălbatece: sun- 
tem pe Brâna Caraimanului. Din când în când ne 
uităm în vale: colți de stânci sfâșie ceața, cascade de 
cristal vâjâe sălbatec printre brazii aninaţi pe câte-o 
muchie de stâncă. Vulturii se înalţă în rotocoale sub 
nemârginirea cerului. Semănate în depărtare, se văd 
satele din valea Prahovei, mici jucării construite 
par'că de mâna unui copil. Cu mișcări șerpuitoare 
de balaur, lăsând o umbră de fum ce se pierde în 
pădure, se. vede trenul. 

Priveliștele devin din ce în ce mai ameţitoare, 
poteca tot mai fără sprijin. In unele locuri, pămân- 
tul răsună ca'ntr'o boltă. 





Printre stînci 


Prăpastia se adânceşte tot mereu și zidul de stâncă 
se profilează tot mai sus pe cerul uniform, ca de 
metal. 

Deodată, desenată cu linii șterse în ceaţă, se ivește 
Crucea Caraimanului, pios omagiu adus acelora, care 
cu sângele lor au înscris pagini gloriose în istoria 
Neamului nostru. 

Deacolo, în jur, crestele pleșuve se înșiră până în 
zori ca nenumărate castele de argint. Aici, în cetatea 
Carpaţilor, în vremurile de restriște, strămoşii noştri 
au găsit, adăpost de vijeliile ce sau abătut asupra 
lor. Aci si-au plâns durerea în doine, al căror etern 
ecou a rămas încremenit între zidurile de piatră ale 
munţilor. 

Coborîm tot pe Brână, sărind peste stânci prăvă- 
lite, sau peste câte o muchie ce ne desparte de pră- 
pastia fără fund. Trecem de Casa Brav şi de Casa 
Schiel și urmând drumul funicularului, o luăm la 


vale prin pădurea de fag, în care soarele a pus pur- 
puriul toamnei. Un vâjâit de ape sălbatece sparge 
tăcerea înserării: e Urlătoarea, vestita cascadă, brâu 
țesut din sclipitoare diamante. 





Pe culme 


Nu mai avem mult și suntem la Poiana Țapului. 
Aruncăm însă o privire pe drumul de unde am venit 
în față, pădurea pare zugrăvită, atât de neclintită e 
armonia de culori a frunzelor. In fund, cerul întu- 
necat s« unește cu crestele munţilor. 

Plouă mărunt ca prin sită, pe asfaltul sur și lu- 
cios. Peste o oră suntem la Sinaia și dincolo, trenul 
ne duce prin noapte spre casă. 


In lumina ștearsă a felinarelor, şarpele cu solzi de 
nestimate a Prahovei, se ia la întrecere cu trenul. In 
noapte piere decorul de vis al munților și felinarelor 
de pe șosea nu sunt decât sâmburi de lumină în în- 
tuneric. 


In ochi, însă, ne-a rămas încrustată lumina fru- 
mosului; în suflet mândria de a aparține acestei Ţări, 
dăruită de Dumnezeu cu tot ce poate fi mai bun și 
mai frumos. 


ELVIRA ORZA 
Cent. VI-a 

S'au scurs cincizeci de ani de la moartea povesti- 
torului moldovean Ion Creangă. Născut în 1837, în 
comuna Humulești din jud. Neamţ, Creangă a fost 
diacon şi apoi învăţător în lași, unde a murit în a- 
nul 1889. A fost legat printr'o strânsă prietenie de 
marele nostru poet Mihail Eminescu, făcând îm- 
preună parte din societatea de scriitori Junimea, 





care tipărea scrierile acestora în revista Convorbiri 
Literare. 

Ridicat din țărănimea moldovenească, în mijlocul 
căreia şi-a petrecut copilăria şi anii de tinereţă, Ion 
Creangă a cunoscut toată comoara de înţelepciune 
și de simţire isvorită din felul de vieață, din pove- 
știle și din credinţele ţăranului român, pe care mai 
târziu le-a aşternut pe hârtie dându-le acea senină- 
tate și voioşie caracteristică poporului nostru. 


10 


CREARICA 


Scrierile lui Ion Creangă au minunatul dar de a 
încânta deopotrivă și pe cei mari și pe cei mici. Celor 
mari, Creangă le descreţește frunţile prin veselia lor 
sănătoasă, pornită din adâcul inimii. Pe cei mici, în- 
deosebi, îi farmecă cu sburdălnicia ștrengărească a 
copilăriei sale și a poveștilor pline de haz. Care din 
voi nu s'a bucurat de isprăvile cocoșului năzdrăvan 
din Punguliţa cu doi bani? Cine n'a râs cu hohote 
de nătângia lui Dănilă Prepeleac, frate bun cu acel 
Păcală din poveştile poporului ? Cine nu și-a simţit 
inima săltând de vitejie alăturea de Harap Alb sau 
nu s'a înduioșat de jalea Caprei cu trei iezi? 

Mai aproape de inima noastră, a tuturora, şi mai 
ales de a voastră, dragi străjeri și străjere, sunt în- 
tâmplările povestite de Ion Creangă în cartea copi- 
lăriei sale, intitulată Amintiri din copilărie. 'Toate 

bucuriile şi micile necazuri ale copilăriei, toată viaţa 
satului cu oamenii şi obiceiurile lui, toate năzbâtiile 
copilărești ale lui Ion Creangă — la scăidat în apa 
Ozanei de sub Cetatea Neamţului; la furat de cireșe 
la mătușa Mărioara; întâmplarea cu pupăza, ceasor- 
nicul satului, pe care caută s'o vândă la iarmaroc; 
școala din Humulești cu „Calul bălan” şi cu „Sfân- 
tul Nicolai” — toate trăesc în paginile lui Creangă, 
zugrăvite cu talent de mare meșter în bogate și fe- 
lurite culori, toate strălucesc prin veselia „fără leac 
de supărare” și prin firea şugubeaţă a autorului lor. 


„Și eu eram vesel, spune el, ca vremea cea bună 
şi sturlubatic și copilăros ca vântul în turbarea sa. 
Și mama, care era vestită pentru năzdrăvăniile ei, 
îmi zicea cu zâmbet uneori, când începea a se ivi 
soarele dintre nori, după o ploaie îndelungată: Ieşi, 
copile cu păr bălan, afară şi râde la soare, doar s'o 


îndrepta vremea! Şi vremea se îndrepta după râsul 


» 


meu . 


Adevăratul scriitor are puterea miraculoasă de a 
face pe cititor să se regăsescă pe sine, să se simtă 
aidoma cu eroii din scrierile acestuia. Care, în Amin- 
tirile lui Creangă nu ne regăsim noi farmecul co- 

ilăriei noastre? Cine n'a observat-o îndeajuns, să 
citească cu atenție — în vacanţa ce vine — opera 
lui Creangă, şi se vor convinge, prin emoția ce va în- 
cerca-o, că povestitorul moldovean din Humuleştii 
Neamţului este unul dintre cei mai mari scriitori ai 
țării noastre. 


Faţă de aceşti luceferi ai neamului, datoria stră- 
jerilor şi străjerelor este să le cunoască și să le pre- 
țuiască opera şi să cinstească amintirea lor. 

G. BAICULESCU 





“n dorul satului natal 


Pe pragul argintiu al amintirii 
Cu rugile “m biserici sărbătoarea, 
Răsare satul 'n care trandafirii 


Copilăriei mele îşi cernură floarea. 


Prin mohorita anilor cenușă, 
Văd zilele cu cântec şi lumină, 
Când legănam pe braţe o păpușă 


Şi adormeam pe-un maldăr de sulfină ]... 


Pe margini de șosea zăresc cireșii 
Cu zâmbet alb pe crengile'nflorite 
Când își coseau altiţele cămeșşii 


Sub umbra lor, nevestele zorite... 


Văd câmpul larg pe care plugul harnic, 
Sub mâna de țăran trudit revarsă 
Belșug și pâinea frământat! amamic, 


Cu roua de pe fața lui cea arsă |... 


Văd ciocârlii sburând spre zări senine 
Cu-argint în cioc şi pe aripi cu soare, 
Când fetele se duc să se închine 


Cu busuioc și flori la cingătoare... 


Imi amintesc cum vara la fân'ână 
Mă îngănam cu'm stol de rândunele, 


Cum mă jucam cu îngerii de mână 
Și m'oglindeam în ciu'ura cu stele. 


Cu zâmbet blând, bunica-mi vine "n minte, 


Cu glasul ei duios ca o poveste 
Şi prinsă “n jalea dorului fierbinte 


De tot ce-a fost și astăzi nu mai este, 


Imi simt pe-obraji din floarea amintirii 
Cum lunecă petale de durere, 
Spre satul meu, spre cuibul fericirii, 


În urma mea rămas ca o părere |... 


ELVIRA ZAMFIRESCU 


ll 


Li 


II 


Dara 


Se a 
pai AS 





Nașterea Domnului 


12 


“COLŢUL STRĂJERESC 


CEI TARE 


Dl. Comandavh 
si Strâji! lar! 


S'au hotărît străjerele și străjerii, așa, din curata 
pornire a inimii, să alcătuiască în sala fiecărei cen- 
turii un loc de aleasă podoabă, cu chipurile dragi, cu 
semnele credinței nestrămutate şi ale muncii pline 
de rodnicie. Și i-au zis locului acestuia, prea frumos 
și prea scump sufletelor lor, „Colț străjeresc”. 

Inainte de a începe lucrul, inicii ostaşi ai armatei 
albe, au ținut sfat pe cuiburi, despre feiul cumi 
să-şi împodobească „Colțul”, cum să adune toate 
cele trebuitoare — Munca au împărţit-o străjereşte, 
între toţi. Din economiile centuriei au cumpărat ta- 

blourile şi icoana. Candela și covorul le-au fost dă- 
ruite de mamele mult iubitoare și fericite de cumin- 
ţenia copiilor, iar ramele, troiţa și poliţa, (etajera), 
au fost lucrate cu drag în ore de lucru, ori acasă în 
orele libere. Bunii desenatori au făcut o stemă stră- 
jerească și au desenat cu litere mari de tipar, 


DEVIZA. 
Au prins sus de tot, la mijloc, Deviza cea atot- 


cuprinzătoare „Credinţă şi Muncă pentru Țară şi 
Rege“, 


Sub Deviză au bătut covorul cel mândru. 

La mijlocul de sus al covorului au prins, cu 





Colţul străjeresc de la centrul Sf. Gheorghe 


cinstea cuvenită, icoana Sfântului purtător de biru- 
inţă, a Marelui Mucenic Gheorghe. 


Sub sfânta icoană pâlpâie zilnic candela vegherii, 


%» 
Când fulgii se scutur' din ramul grădinii, 
Iar gerul mocnește sub streșini bătrâne, 


Străjeră, priveşte şi-ascultă sărmanii 
Cerşindu-ţi obolul, un codru de pâine. 





Privirea-ţi m'o 'mtoarce pie alte tărâmuri; 
Azi darul ţi-l pune în mâna lor goală. 

In lumea uitată a negrelor gânduri, 
Alino durere şi vindecă o boală. 

iar mai jos, pe poliţă, lângă biblia cea nouă, stă 
troiţa în felul celor care s'au ridicat la răscruci de 
drumuri, pentru amintirea faptelor de seamă, ori 
pentru pomenirea celor căzuţi pentru Patrie. 
Deadreapta covorului, pe perete, peste Pavilionul 
Naţional, unduit ca valurile lanurilor, ori a apelor 
noastre, au prins chipurile Marelui Străjer, M. S. 
Regele Carol II şi Marelui Voevod Mihai. Sub tablo- 
uri au așezat rânduri pline de înțelepciune, din cu- 
vântările Regale și ilustraţii în care se vede pildui- 


toarea și luminoasa muncă a Suveranului. 


In partea stângă, peste fanionul cel auriu, la fel 
de meșteșugit ondulat, au prins stema străjerească 

Alături de stemă au așezat tabloul călăuzitoruiui, 
al purtătorului de grijă, al Domnului Comandant al 
Străjii Țării. Dedesubt, iarăși au prins tablouri, re- 
prezentând scene din viaţa și vrednicia străjerească. 

In chipul acesta au înțeles străjerele și străjerii 
să-şi împodobească „Colţul străjeresc“. Şi de bună 
seamă au izbutit să alcătuiască un colț preţios, nu 
prin scumpetea obiectelor, ci prin dragostea cu care 
l-au lucrat, îl cinstesc şi îl înțeleg pe deplin. 

Cele bune și de folos merită să fie cunoscute de 
toţi. 

Revistele „Cuibul nostru” și „De Strajă” așteaptă 


fotografiile colţurilor străjerești. 


I. C. PETRESCU 

In sufletu-ţi tânăr să tremure darnic 

Stindardul credinţei şi-al milei creştine. 

Străjeră, în lumea iubită de tine, 

Durerea-i adâncă şi greul amarnic. 

Străjeră, priveşte şi-ascultă sărmanii 

Cerşindu-ţi obolul, un codru de pâine, 

Când fulgii se scutur' din ramul grădinii 

Iar gerul mocneşte sub streșini bătrâne. 
Străjera MARIA COSMA 


IROZII (Vicleemul) 


O producţiune de origină poporană, care în 
unele părţi din ţara noastră (Transilvania, 
Muntenia, Moldova), este în mare cinste la 
sărbătorile Crăciunului, e şi aceea a Irozilor. 

Impreună cu colindele şi cântecele de stea, 
cu care are mare înrudire, Irozii constitue te- 
zaurul nostru popular cu a cărui vechime, oa- 
recum discutabilă, ne mândrim, mai ales pen- 
tru motivul că această piesă este socotită 
drept prima şi singura producțiune din genul 
dramatic poporan. 

Piesa se numeşte Irozii, după numele re- 
gelui Irod, la care după multe peregrinări, au 
venit cei trei Crai, dela Răsărit, să se infor- 
meze despre locul unde s'a născut Mântuito- 
rul, şi care, în locul bucuriei pe care, Magii aş- 
teptau s'o afle, a ordonat omorirea pruncilor 
din Betleem, dela 7 ani, mai în jos. 

In unele părţi, Irozii se mai numesc şi Vie- 
leemul, după numele oraşului Betleem unde 
s'a născut Isus. 

De vreme, încă din primele secole după Naș- 
terea Mântuitorului, în biserica din Galia și 
Egipt se sărbătorea nașterea Celui ce fusese 
sortit ca prin trupul său să curețe lumea de 
păcat strămoșesc. 

Obiceiul acesta, destul de interesant, l-a 
luat şi biserica Occidentală şi mai târziu, dela 
aceasta, l-a împrumutat şi biserica Orientală. 

Ingenioși, ca să ţie veşnic aprinsă flacăra 
credinţei în inimile şi minţile credincioșilor 
creştini, servitorii altarului au instituit în bi- 
serică scene care reprezentau Nașterea Dom- 
nului şi care se desfăşurau în special la Buna 
Vestire, când se citea evanghelia lui Matei. 

Cum era şi natural, la început aceste scene 
n'au prins şi s'a recurs atunci la dramatizarea 
unor pasagii biblice, cunoscute în Franţa sub 
numele de mistere. 

Se pare că în felul acesta şi mai ales în 
Franţa, misterele au fost foarte apreciate, de- 
vreme ce s'a simţit nevoia ca în slujba biseri- 
cească şi în cursul desfășurării acestor mis- 
lere, să se introducă şi Inchinarea păstorului. 

In Orient, Teofilactus, Patriarhul Constan- 
tinopolului (Sec. 12) a instituit diferite spec- 
tacole religioase, între care „steaua“, „ieslea“ 
în care s'a născut Isus şi „închinarea celor 
trei magi“. 

Şi, ca să li se dea viaţă, sau compus dialo- 
guri între diverse personagii, apoi între în- 
geri, păstorii dela stână, alcătuindu-se astfel 
un fel de teatru însoţit de cântece potrivite 


de Pof. ION GAROFOIU 


imprejurării şi asemănătoare cu cântecele 
noastre de stea. 
Regele Irod, care, în Vicleemul nostru este 


“astăzi personagiu principal, a fost introdus 


târziu de tot. 

Cercetătorii acestui gen de producţiuni, ne 
arată că din secolul al XV-lea, spectacolele a- 
cestea religioase, care-şi făcuseră loc sigur în 
biserică, au trecut şi printre mireni, în special 
la clasele aristocrate şi de aci, mai departe, în 
popor. 

In ţara noastră, un studiu serios asupra li- 
eraturii de acest gen l-a făcut doctorul M. 
Gaster. El ne arată că cele mai vechi scrieri, 
care ne vorbesc despre aceste înscenări reli- 
gioase, numite în vechime mistere, sunt din 
secolul XI și apar întâiu în Franţa, de unde 
sau răspândit, apoi, în Germania, şi în alte 
ţări. 

Protestanţii au adus Irozii în Ungaria şi 
Transilvania. De aici i-au luat Sașii dela care, 
au trecut la noi, probabil prin a doua jumă- 
tate a secolului al XVIII-lea, căci Dimitrie 
Cantemir nu ne vorbește nimic despre Irozi. - 

Se înţelege că evoluţia acestei piese are şi ea 
un trecut, deoarece, după afirmaţia dr-ului 
Gaster, care spune că se afla în posesiunea ce- 
lui mai vechi manuscris (1821), cuprindea nu- 
mai patru pagini și era mai mult un dialog, 
iar toată acţiunea se reducea la convorbirea 
între Irod și cei 3 filosofi dela Răsărit, care se 
numiau Valtasar, Irimie și Melchor. 

Iată ce ne spune Kogălniceanu, care ne dă 
primele știri despre existenţa Irozilor la noi. 

„dascălii şi diacii, întocmai ca în Francia les 
Clercs de la Bazoche, erau învăţători, erau zu- 
gravi, erau cântăreţi, erau chiar actori, repre- 
zintând misterele religioase, ce pretutindenea 
au fost începutul teatrului modern şi din care 
rămăşiţele ne sunt păstrate, încă, prin Irodul 
sau Betleemul, care — din ziua de Crăciun și 
până în lăsatul secului— parcurg stradele ora- 
şelor noastre și care se reprezintă mai ch deo- 
sebire de cântăreții dela biserici. La începutul, 
încă al acestui secol, Irozii erau ţinuţi în onoa- 
re mai mare. Fiii boerilor celor mai înalți, îm- 
brăcați în haine de stofă aurită, mergeau la 
curtea domnească şi la casele boereşti cele mai 
însemnate, de reprezintau scenele religioase. 
Aci este locul să regret că, încă, cât este timpul, 
nu ne îngrijim să păstrăm ultimele rămășițe 
ale Irozilor, care secoli întregi, cu Păpuşele, au 
fost teatrul nostru popular. 


15 





16 


In Basarabia (Jud. Tighina) 
Șteampuri țărănești (Jud. Alba) 


PRIVELIȘT 


Cu tulnicul (Jud. Turda) 
Mormântul lui Mihaiu Viteazul (Câmpia Tur 

Sus către culme In plină iarnă 
Coborirea în plug“ Cu schiurile în urcuș 


Gata pentru concurş 

Indrumări practice cu prilejul sărbătorilor Crăciunului 


STEAUA 


Suntem în preajma sfintelor sărbători ale Crăciu- 
nului, care ne amintesc nașterea Mântuitorului Isus 
Cristos. 

La aceste sfinte sărbători s'au păstrat din moș 
strămoși, o mulțime de obiceiuri, unele din ele deo- 


După cum arată însuși numele -— stea — e vorba 
de ceva luminos, strălucitor. De aceea vom folosi mai 
mult hârtţie transparentă sau strălucitoare, în îm- 
brăcarea scheletului stelei; acesta este un punct 
principal. 





sebite, întrucâtva, după regiuni. Dintre acestea 


steaua este cunosculă tuturor. 


Nu ne vom opri, aici, la descrierea obiceiului și 





nici a înfățișării stelelor — atât de cunoscute,— vom 
arăta doar câteva modele de stele și vom da unele 


mici lămuriri în ceeace priveşte construcţia. 

Stele sunt de multe feluri, în strânsă legătură cu 
numărul de colțuri. Nu se construesc stele cu cinci 
sau șase colțuri, ci cu opt sau mai multe colțuri. 


ta PI ZA 






i 
AA 






Impodobirea stelelor este cunoscută tuturor. In 
mijloc se aşsază scena cu Nașterea Domnului, pic- 
tată de obiceiu pe hârtie transparentă. 








E bine ca și colțurile să fie făcute tot din hârtie 
transparentă, pentru a străbate ușor lumina așezată 
în interiorul steiei. Să nu se folosească poze din co- 
merţ, care nu sunt transparente. Pe colţuri se fac 
scene din viața Mântuitorului, alte scene sau chi- 
puri religioase, îngeri, sau numai flori stilizate etc. 
Pentru ca desenul să fie corect, mai ales dacă el se 
repetă pe fiecare colţ sau prin intercalare, vom de- 


Câteva baghete vor folosi la facerea colțurilor. Ca 
materiale de lucru avem nevoe de: cuișoare, clei şi 
sioară. Lumânarea va fi fixată pe braţul ce susţine 
steaua și anume pe o bucăţică de tablă, întoarsă în 
unghiu drept, așa cum vedeți în figură. 

Se poate prinde lumânarea şi direct pe cercul si- 
tei, cu grija, însă, ca să nu fie cu putință aprinderea 
stelei. 





sena motivele ce se vor repeta, mai întâi pe o hâr- 
tie de desen mai groasă, făcând cuvenitele corecturi. 

După ce desenui este corect, aplicăm hârtiile 
transparente, pe rând, după ce au fost mai întâiu 
tăiate la dimensiunile colțurilor, și copiem modelul 





ds pe hârtie, In urmă colorăm aceste desene de pe 
hârtia transparentă, cu ce culori credem mai nime- 
rit. E bine să se dea culoarea pe partea ce cade în 
interiorul stelei, pentruca fulgii de zăpadă sau pică- 
iurile de apă, să nu spele culoarea, 

Pentru construcţia scheletului stelei avem nevoie 
de : un cerc de lemn, se poate folosi o sită stricată, 
pe care după ce l-am împărţit în câte colţuri dorim, 
însemnăm găurile în care se vor fixa baghetele col- 
țurilor. 

Intre aceste găuri se face câte una mai mare, prin 
care va putea pătrunde lumina în colțuri (raze). Lu- 
mina se face cu o lumânare ce se fixează ca în figu- 
rile alăturate, cu grija să nu fie prea aproape de 
hârtie, şi astfel fixată încât să nu se aprindă steaua. 


Pentru a înlătura neplăcerile pricinuite de lumâ- 
nare — şi acestea sunt destule, — putem folosi be- 
curi mici, cu baterii de buzunar, pe care le fixăm 
oriunde dorim, astfel ca să avem lumini deosebite 
şi plăcute. Becurile pot îi colorate în roşu, galben, 
albastru. Câteva sârmuliţe fac legătura cu bateriile 
pe care le putem fixa chiar în interiorul stelei, cu 
un mic contact pentru aprins sau stins. 

După ce desenele, scenele sau motivele decorative 
sunt gata, le lipim pe scheletul de lemn, cu grijă. 
Capetele colţurilor se vor lega, unul de altul, cu sfo- 
ricica îmbrăcată în hârtie de diferite culori. 





Păstraţi steaua cu grijă şi pudtaţi-o, potrivit obi- 
ceiului strămoșesc, întrecându-vă unii pe alţii, şi în 
frumuseţea steiei, dar și în câtecul ei! 

Prof. 1. LUSCOV 

Străjerul își construeşte steaua 

“Regele 


de mâine 


In țara noastră mândră şi bogată 


S”a fost născut odat'un Prinţişor 


Cu ochi senini şi limpezi cum e cerul 


Cu părul fir de aur lucitor. 


Fiu de'mpărat din viță glorioasă, 


El este mândrul nostru Făt-Frumos. 
Nădejdile și-avânturile Ţării 


Azi înfloresc pe chipu.I luminos. 


Ca Voevodul ce-a căzut la Turda, 


El poart'un nume falnic de viteaz. 


Îi freamătă în suflet tinereţea 


Cum freamătă pădurile de brazi. 


Ascunden suflet dor și bunătate 


Pentru popor, iar plaiurile noastre, 


De sângele strămoşilor udate, 


Le scaldă în privirile-I albastre, 


C. ŞTEFĂNIU 





Moş Craciun 


Din nemărginirea vremii, prin linţoliul de hermină, 
Mag bătrân de. vremuri bune, tu vii iar cu traista 
| plină. 
Poposești pe rând, moșnege, din bordee la Palat 
Impărţind haruri divine la sărac şi la bogat. 


Tu revii din lumi de basme, din meleaguri depărtate. 
De povești ţi-i plină firea, porţi în sufle bunătate. 
Inaintea ta, slăvite, Moş Crăciune mult iubit, 


Toţi creştinii de pe lume îţi urează — „bun sosit”. 


Ei revăd nădejdea'n tine şi renasc spre viitor, 

Fac un pas pe-o cale nouă, spre un an bogat în spor 
Merg cu cerul în privire şi în inimi cu Hristos, 
Indemnaţi pe drumuri sfinte, de-adevăr şi de frumos. 

RAZBOIUL MINELOR 

In războiul actual, taberele în luptă, sânt împie- 
dicate de a lua un contact mai apropiat din cauza 
fortificațiilor de netrecut,. 


MiNĂ ELECTRICĂ 


Totușş, dacă pe uscat există un echilibru oarecare, 
din cauza obstacolelor, pierderile în oameni fiind 





Cpt. EUSTAȚIU NICOLAU 


Geocamdată limitate, o luptă pe viaţă şi pe moarte 
se dă pe mare, pentru distrugerea vaseior care fac 
transporturi de materiale și provizii, indispensabile 
întreţinerii unui război de lungă durată. 

Cele mai puternice arme care-și dispută astăzi în- 
tâietatea în acțiunile de război pe mare, sunt: torpi- 
lele lansate de submarine și minele. 

Atât unele cât şi celelalte au fost întrebuințate în 
largă măsură în timpul războiului mondial, deși mina 
submarină a fost mai puțin cunoscută, întrucât nu 
ajunsese să fie atât de perfecționată și să provoace 
atâtea pierderi. 

inele cunoscute și întrebuințate până astăzi în 
războaiele pe mare, sunt de mai multe feluri: 

Electrice, acelea a căror explozie este provocată 
de un curent produs de o pilă electrică. 

Hidraulice, acelea a căror explozie se bazează pe 
acțiunea presiunei apei pe suprafața unui piston sau 
a unei membrane. 

Magnetice, acelea care au produs surpriză în răz- 
boiul actual şi a căror explozie se bazează pe acţiu- 
nea maszi metalice a vaporului asupra unui curent 
magnetic pe care-l produce mina. 

In general, oricare ar fi sistemul de ancorare sau 
de aprindere al unei mine, ea trebuie să îndeplinea- 
scă urmăţoare:e condițiuni : 

— Să aibă o funcționare sigură a aparatului de a- 
prindere şi a ancorei. 

— Să fie complet inofensivă la bordul navei care 
o lansează. 

— Să fie regiată uşor şi manevrată sigur. 

— Să fie inofensivă la căderea în apă și chiar du- 
pă un timp oarecare dela fundarisire, pentru sigu- 
siguranţa navei ce face barajul. 

— După un timp oarecare dela facerea barajului 
să fie ofensivă, având o sensibilitate cât mai mare 
atunci când este lovită de o navă. 

— Dragată sau venită la suprafață prin ruperea 
parâmei care o ţine legată de ancoră, să devină ino- 
fensivă. 

— Să nu exploadeze prin influenţă. 

Pentru a ne da seama de importanţa acestei arme 
insidioase, vom face descrierea generală și funcţio- 
narea unei mine, pentruca astfel să înțelegem mo- 
dul de a acţiona al nouei mine, adică al minei mag- 
netice. 

Mina este o armă submarină, destinată a pluti sub 
apă la o adâncime de 3-5 m. dela suprafaţa mării. Ea 
se compune din dovă părți principale: mina propriu 
zisă şi ancora ei. Din cauză că minele trebuie an- 
corate, adică legate de o greutate ce se așează pe 

fundul mării. ele nu se pot aşeza pe funduri ce trec 
de 200—25U m., din cauza greutăţii parâmei de sâr- 
mă, care trebuie să fie destul de groasă, pentru a 
nu fi ruptă pe timp de furtună. 

Mina prozriu zisă se compune dintr'o cutie meta- 
lică de formă sferică sau ovală, cu pereţii groși de 
1—1,5 cm. și având un diametru ce variază dela 
1—1,50 m. In interiorul acestei cutii, în partea de 
jos, se află încărcătura minei care se compune din 
120—200 kg. de explozibil, de obiceiu trotil. Pe su- 
prafața superioară a sferei, se află cinci găuri ghi- 
ventuite în care se înșurubează, pe dinafară, niște 
antene de formă cilindrică, lungi de 15—20 cm., con- 
struite din tablă subțire de plumb, în interiorul că- 
rora se introduc niște pile electrice. 


Pilele electrice sânt formate dintr'o cutie de ebo- 
nită în care se află trei lame de cărbune de 5 mm. 
grosime și trei lame de zinc de 4 mm., unite în se- 
rie. In partea de sus a antenelor este așezată o sti- 
cluţă foarte casabilă, în interiorul căreia se află bi- 
cromat de potasiu. Aceasta va forma prin spargere, 
electrolitul pilei electrice. Firele care pleacă dela 
pile trec prin amorsa de fulminat de mercur. Amor- 
sa este prinsă de un fir de platină foarte subțire, 
care se înroșeşte la trecerea curentuiui electric. A- 
morsa aprinde încărcătura de trotil care face ex- 
plozia. 

Ancora se compune dintr'o cutie de metal de for- 
mă tronconică deschisă la partea superioară. Ea este 
destul de grea, pentruca să aibă puterea de a fixa 
mina pe locul în care a fost lansată. In interiorul a- 
cestei cuții se află un tambur (mosor), pe care este 
înfășurată o parâmă de sârmă groasă care leagă mi- 

na de ancora ei. Afară de acest tambur, în cutia an- 
corei se mai găsesc o mulțime de aparate de reglaj, 
care fac ancorarea automată a minei de lansare 
în apă. 


EXECUTAREA UNUI BARAJ ȘI FUNCŢIONA- 
REA MINEI. 


Minele nu sunt eficace dacă nu sunt puse mai 
multe la un loc, adică în barajuri sau câmpuri de 
mine. 

Navele de suprafață pot lansa orice fel de mine, 
oricare ar fi sistemul de ancorare. Inainte de a se 
face barajul se sondează, pentru a şti ce parâmă să 
dăm minei ca să nu iasă la suprafaţă. 


Submarinele (minere) nu pot lansa decât un sin- 
gur sistem de mine, acela în care mina și ancora se 
duc odată la fund și numai după ce ancora atinge 
fundul, mina se desparte de ancoră, tamburul des- 
făşoară parâma automat şi dă voie minei să se ridice 
spre suprafaţă până la 3—5 m., aceasta pentru a da 
siguranța submarineior care lucrează la facerea ba- 
rajului. 

Barajele se fac sau de nave de suprafaţă, speciale, 
numite nave port-mine sau de submarine special a- 
menajate, numite submarine miniere. 

Submarinele pot face barajele pe orice vreme, 
pentrucă ele le fac fiind sub apă și deci nu pot fi 
văzute și atacate. 

In cazul că barajele se fac de către o navă de su- 
prafață, aceasta lucrează în timpul nopții, pentru a 
păstra secretul operaţiei. Misiunea acestor nave 
este foarte grea, întrucât în acelaş timp ele trebuie 
să lucreze şi să fie şi gata, pentru a se apăra în caz 
că este descoperită. 

Minele sunt așezate pe punte în partea dinspre 
pupa navei (partea dinapoi), ancorele fiind prevă- 
zute cu rotile care alunecă pe niște șine montate în 
punte. In timp ce nava merge cu o viteză mică, mi- 
nele sunt lansate în apă din timp în timp, pe v di- 
recţie ce păstrează linia dreaptă. Nava se întoarce a-. . 


poi pe o linie paralelă cu cea pe care a lansat și mai 
lansează un rând de mine. Pentruca barajul să fie 
eficace, se lansează 3—4 rânduri de mine în felul 
arătat mai sus. 

Dragarea minelor se face de către nave speciale 
care au niște aparate ce se lasă la apă şi se desfac 
în formă de evantaiu, care provoacă ruperea minelor 
din baraj sau explodarea lor. 


MINELE MAGNETICE 


Pericolul cel mare este insă al minelor magnetice, 
care sunt lansate în canaluri navigabile şi intrările 
în porturi, de către submarine. Ele nu pot fi dra- 
gate, întrucât mina rămâne legată de ancoră sub apă 
la o adâncime la care a fost lansată şi nu se ridică 
la suprafață decât atunci când trece pe deasupra, ei 
o navă metalică. 

În principiu, această mină se compune la fel cu 
mina electrică descrisă mai sus. 

Ea are un aparat special prin care circulă incon- 
tinuu un curent electric-magnetic. In momentul în 
care o navă se apropie de o asemenea mină, curen- 
tul din mină induce în navă un curent mult mai pu- 
ternic din cauza masei metalice enorme. Când nava 
se află chiar deasupra minei, magnetul navei fiind 
mai puternic decât al minei, face să se declanșeze 
un aparat care dă drumul minei să se ridice la su- 
prafaţă. Mina lovindu-se de navă, face explozia și 
scufundă nava în câteva minute. 

Pentru a se curăța locurile în care se vede că sânt 
asemenea câmpuri de mine, s'au luat următoarele 
măsuri. 








Nave de lemn trag la remorcă, la distanţă de 500— 
600 m., nişte șlepuri metalice compartimentate și 
umplute cu plută, pe care le plimbă pe zona respec- 
tivă. In acest fel, minele sunt făcute să exploadeze 
fără a face pagube materiale și pierderi de vieţi o- 
menești. . 

Pe lângă aceasta s'au descoperit și niște aparate 
speciale care fac dela distanță ca minele să vină la 
suprafaţă și să exploadeze sau chiar să le facă să 
exploadeze sub apă fără a pricinui pagube. 

Deci, oricât ar fi de complicate și surprinzătoare 
armele întrebuințate în războiul actual, ele fiind 
creiate de mintea omenească, este imposibil să nu se 
găsească mijloacele de a le combate. 

Oricare ar fi acea armă necunoscută, și poate vom 
mai avea ocazia să vedem apărând în războiul ac- 
tual multe arme surpriză, prin perfecțiunea la care 
a ajuns tehnica în zilele noastre, ele vor avea numai 
un efect momentan, iar nu hotăriîtor, dacă inamicul 
are și el la dispoziţie aceleași mijloace de a putea 
creia şi combate efectele dezastroase ale unor ase- 


menea arme. 

Sporturile de iarnă 


Rândurile de față sunt scrise pentru a prezenta 
sporturile de iarnă și cu gândul de a cinsti pe acei 
care le practică și a stârni gustul pentru ele. 

Pe timpul iernei se pot practica în aer l.ber, pe ză- 
padă sau ghiaţă următoarele sporturi : skiul, săniu- 
ţa, bobul, patinajul și hockey-ul pe ghiaţă. Fiecare 
din ele pridimuesc acelora care le execută, bucurii și 
plăceri deosebite. Toate sunt sporturi în aer liber, 
dățătoare de viață novă și care au influenţă bine- 
făcătoare asupra fizicului şi sufletului. 

In instrucţiunile pe care Straja Țării le-a dat pen- 
tru sporturile de iarnă, a recomancat pentru stră- 
jeri și străjere numai skiul, săniuţa, patinajul și 
organizarea de concursuri de ski, săniuţe și patinaj. 


SKIUL 


Dintre toate sporturile de iarnă, cel mai util şi care 
are un număr mai mare de participanţi e skiul. 

In ţările cu munţi înalţi şi ierni lungi, mersul pe 
skiuri formează mijlocul de locomoţie cel mai bun. 
Ori cât de mare ar fi zăpada și atunci când mersul 
pe jos este imposibil, skiorul poate străbate drumu- 
ri și poteci neumblate. De altfel și la noi skiurile 
sunt, folosiţe pentru deplasări. 

Cred că știți cu toţii ce sunt skiurile: două tâl- 
pici de lemn arcuite, ascuţite şi ridicate la capete, 
de care se prind bocancii cu ajutorul a două legături. 
Odată învăţate mișcările elementare pe skiuri — 
echilibrul pe ele, întoarcerile și opririle — se poate 
merge cu uşurinţă, la deal și cu viteză mai mare sau 
mai mică la vale, după încliraţia pantsi. La ski, cu 
cât cineva începe mai de i:mpuriu, cu atât devine un 
mai bun skior. i 

Pentru învăţarea mersului pe ski, avem manuale 
și instructori pricepuţi, în toate ţările unde se prac- 
tică. 

Federaţia Română a Societăților de Ski organi. 
zează cursuri speciale pentru formarea instructorilor 
care, la rândul lor, predau învățarea acestui spori în 
cadrul societăţilor sportive şi organizează concursuri 
de ski. 

In armată, la trupele de munte, se învață dease- 
meni skiul și se organizează anual concursuri pentru 
ofiţeri și trupă, cu scopul de a, se perfecționa, în tech- 
nica skiului şi a avea cât mai mulți şi mai buni skiori 
militari. 

„Federaţia de Ski organizează, corcursuri de fond, 
slalom, coborire, sărituri și ștafetă, care fac posibilă 
perfecționarea celor dotați cu îndemânare și calităţi 
fie deosebite. Cursele de fond și ștafetă sunt probe 
de rezistență, ian cele de slalom, coborire şi sărituri, 
sunt prcbe de tehnică şi forță. Săriturile cu skiurile 
la trambulinele mari, sunt foarte spectaculoase și 
adevărate prcbe de curaj, în care rumai atleţii de. 
săvârşiţi pot ajunge la performanțe deosebite. Cursa 
de slalom este probă de tehnică înaintată, în care, 
skiorul concurent este obligat să execute pe pantă 
foarte repede, tot felul de întoarceri scurte și grele, 
prin porţi obligatorii. La cursa de coborire, skiorul 
este pus la încercarea grea, de a cobori cu maximum 
de viteză un drum obligat, la vale, prin tot felul de 
locuri periculoase. Probele amintite mai sus, organi- 
zate de Pederaţia de Ski pentru skiorii cei mai buni, 
se țin pentru skiori juniori (18 până la 20 ani), se- 
niori B (20—30 ani) și seniori A (dzla 30 ani în sus). 

Pentru străjeri şi străjere, Straja Țării organizează 
pe legiuni cursuri speciale pentru învăţarea mersului 
pe ski, sub conducerea comandantelor şi comandan- 
ţilor instructori de ski şi concursuri speciale de cobo- 
rire, slalom, ștafetă și fond, având tineretul împărţit 

în 5 categorii: categoria I-a 9 şi 10 ani, categoria a 
II-a, 11 și 12 ani, categoria a III-a 13 şi 14 ani, cats- 
goria a IVa 15 şi 16 ani, categoria a Va 17 şi 18 ani. 
Bine înţeles că anumite probe sunt numai pentru 
băieţi. 

Straja Ţării, încurajând practicarea skiului de că- 
tre tineret în regiunile muntoase, pregăteșta arma- 
tei buni skiori militari, pentru batalioanele noastre 
de Vânători de Munte. 

Pentru a, face ski e necesar a avea echipament spe- 
cial cu încălțăminte și îmbrăcăminte bună. Astfel e 
nevoe de: bceanci largi, speciali pentru ski, cu două 
perechi ciorapi de lână, pantaloni de ski, haină de 





vânt în sacul de spate, pentru a fi îmbrăcată atunci 
când nevoia o cere, o pereche de mănuși impermea- 
bile, o pereche de ski după mărime, cu două legături 
și două bețe. 

Ar părea forte mult și totuş, trebue să știți, că sunt 
foarte mulţi ccpii și tineri cari au acest echipament. Pi 


SĂNIUŢA 


In toate regiunile ds deal și munte, odată cu că- 
derea zăpezii, apar şi săniuțele. Se poate spune că 
săniuşul e mai mult o activitate recreativă, atât pen. 
tru cei mari cât şi pentru cei mici. 

Pe drumuri bine bătute și înghețate, sania alu- | 
necă cu viteză mare și îndemânarea copiilor mai ales, 
ne arată lucruri minunate. La munte săniuța este 
utilă pentru deplasări la vale şi căratul lemnelor 
dela pădure. 

În cadrul Federaţiei Române de bob (Bobsleigh), 


se organizează în fiecare an concursuri de săniuțe 
pentru seniori (doamne, domni şi mixt), juniori și 
copii. 





Pentru străjeri și străjere, legiunile organizează, 
acolo unde terenul şi timpul permite, concursuri de 
săniuţe de o persoană și două persoane, pe cinci ca- 





tegorii ca ia ski — deosebit pentru străjeri şi străjere. 

Tot în cadrul Federaţiei de Bob, pe pârtia dela si- 
naia, singura pârtie oficială, se dispută şi concursuri 
de „skeleton“, o sanie specială joasă şi grea care 
poate merge cu viteză foarte mare. 


PATINAJUL 


Este foarte răspândit, mai ales în Ardeal şi în Bu- 
covina. Avem și pentru patinaj o federaţie spec'ală, 
care organizează în fiecare iarnă concursuri regio- 
nale şi naţionale de fond, viteză și patinaj artistic. 

Pentru a deveni un bun patinator se cere aptitu- 
dini speciale și practică îndelungată. In străinătate 
sunt școli speciale pentru formarea concurenţilor, 
mai ales pentru probele de patinaj artistic. 

Patinajul este recomandat străjerilor și străjere- 
lor, fiind la îndmnâna oricui și puţin costisitor. 


HOCKEI-UL PE GHIAȚA 


Este un sport ps echipe, în felul football-ului. Fie- 
care echipă are numai şapte jucători, echipați cu pa- 
tine speciale şi cross (bastoane îndoite la capătul de 
jos), cu care este lovit şi împins puck-ul (discul de 
cauciuc), care este purtat dintr'o parte în alta și cu 
care se marchează goal-urile (punctele). Un bun ju- 
cător de hockey pe ghiaţă, trebue să fie un foarte 
pun patinator. Acest sport englezesc a fost introdus 
la noi de curând și este puțin jucat. Este foarte 
spectaculos, însă cere timp pentru o bună învățare 
a tehnicei și pentru antrenament. 

Odaţă cu domnia iernii, tineretul primeşte în dar 
bucurii adevărat regești : sporturile pe zăpadă. 

In ele, mai mult ca în orice alte sporturi, se întâl- 
nește mișcarea cu frumosul, entuziasmul cu armonia. 

Ce poate fi mai atrăgător acum în faptul iernii, 
decât o excursie pe ski, care îngădue străjerilor să 
preţuiască frumusetea și măreția munţilor noştri 
îmbrăcaţi cu zăpadă. 

Deaceea îndemnăm cu tot entuziasmul pe toţi stră- 
jerii și străjerele să înveţe skiul, acest sport minunat. 
Răsplata va fi mai mare decât strădania : vor simți 
fericirea deplină a jocului înaripat, a skiului. 


Maior loan D. Dimăncescu 





SFATURI 


Pentru 


Sporturi 


Odată cu venirea iernii, care aduce cu ea 
zăpada atât de dorită, toți străjerii se bucură 
la gândul că vor putea să practice cu multă 
voe bună, frumoasele sporturi de iarnă. 

Prin sporturi de iarnă înţelegem două mari 
categorii, foarte răspândite în țările din zona 
moderată și mai cu seamă la popoarele nor- 
dice. | 

— Sporturi pe zăpadă ca: ski-ul, bob- 
sleigh-ul, skeleton-ul, sky-kjoruigul, toboga- 
nul, săniuţa etc. 

Sporturi pe ghiață: patinaj, hockey pe ghia- 
ță etc. 

Unele dintre ele se fac pentru distracţie, al- 
tele pentru a-ţi întreţine sănătatea și altele 
sunt utile chiar în armată. 

Am să vă dau amănunte în legătură cu să- 
nătatea. 

Stând multă vreme în aer liber, în vânt și 
frig, este natural că trebue să fim bine îmbră- 
caţi şi încălţaţi. | 

Imbrăcămintea trebue să ne ferească corpul 
de a-și pierde căldura sa naturală și de aceea 
materialul din care se confecţionează trebue să 
fie rău conducător de căldură : lână, mătasă, 
blană. 


Hainele nu trebue făcute prea strâmte; 
orice haină trebue să lase să circule o cantita- 
te de aer spre corp. Din acest punct de vede- 
re stofele impermeabile sunt dăunătoare sănă- 
tăţii, 

Purtând haine de lână mai avem un folos : 
lâna absoarbe transpirația, care se elimină 
apoi odată cu aerul ce se înnoește mereu. 

Nu exageraţi însă, să vă îmbrăcaţi prea gros, 
fiindcă, vă, stânjeneşte mișcările şi nu permite 
o bună aerisire a, corpului. 

Pălăria şi căciula sunt bune, deoarece păs- 

de iarnă 


trează o pătură de aer izolatoare şi ne feresc 
de răceală. Nu vă descoperiţi atuncea când 
sunteţi transpiraţi la cap, căci răciţi ușor. 

Deaemeni, nu vă, obicinuiţi să mergeţi cu 
capul descoperit. 

Incălțămintea, trebue să fie din piele deoare- 
ce este impermeabilă la udătură. Să fie mai 
largă, pentru a putea să purtăm şi o pereche 
de ciorapi de lână, care ne asigură contra, de- 
gerării picioarelor. Fiţi cu multă atenţie, ca 
ghetele să nu vă fie strâmte.. 

Ştiţi ce supărător este când mergi şi te 
strâng ghetele ! 

Este util să purtaţi și mânuși de lână, pen- 
trucă vă, apără, mâinile de udătură, și apoi de 
crăpături, care se produc sigur dacă umblaţi 
prin frig sau vânt cu mâinile ude. 

Trebue însă să vă hrăniţi în mod special. 

Ştim cu toţii, că iarna corpul nostru are ne- 
voe de o alimentare mai hrănitoare, compusă 
în mare parte din albuminoide, grăsimi și hi- 
draţi de carbon, deoarece acestea produc mai 
multe calorii, de care avem nevoe fiindcă pe 
vreme rece pierderea de căldură este mai ma- 
re şi muncind să, ne încălzim, pierdem şi ener- 
gie, care la rândul ei trebue înlocuită. 

De aceia iarna ne alimentăm mai ales cu: 
carne, ouă, lapte, brânzeturi (albuminoide), 
untură, unt, untdelemn (grăsimi), pâine, za- 
hăr, ciocolată (hidraţi de carbon) etc. 

Tot foarte hrănitoare sunt : fasolea, lintea, 
mazărea, (albuminoide), fructele dulci (nuci- 
le, migdalele, alunele etc.) şi untura de peşte 
care conţine foarte multe vitamine. 

Pentru a încheia, noţiunile de sănătate care 
trebue să vă, călăuzească atunci când faceţi e- 
forturi la sporturile de iarnă, trebue să ştiţi că 


totul se face cu metodă. Nu începețţi să faceţi 
lucruri peste măsurile şi puterile voastre. An- 
trenați-vă întâiu și apoi treceţi la probe grele. 
Un bun sportiv este acela care ştie cât şi când 
să-şi facă antrenamentul. Prin ședințe zil- 
nice de antrenament, ne întărim progresiv 
mușchii, ne punem la punct suflul şi ne facem 
corpul mai rezistent. 

Orice mare campion sportiv vă poate spune 
că baza tuturor manifestărilor sportive este 
antrenamentul metodic. 

Şi acum câteva indicaţii de prim ajutor asu- 
pra celor ce aveţi de făcut în următoarele 
cazuri : 


ACCIDENT DE PATINAJ 


Dacă se rupe ghiaţa și un patinator cade în- 
tr'o ruptură a gheții, atunci când nu se poate 
salva singur, să stea liniștit, să întindă mâi- 
nile lateral peste ghiaţă, şi să aştepte ajutorul. 
Intideţi-i o prăjină sau o scândură, pe care o 
trage pe deasupra găurii de ghiaţă, spre a nu 
i se rupe marginile, şi apoi culcaţi pe altă scân- 
dură încercaţi să-l trageţi afară sau să-i arun- 
caţi o frânghie cu nodul de scaun, cu care să-l 
aduceţi la mal, fără mișcări bruște. 

După aceea duceţi-l pe accidentat într'o ca- 
meră fără foc, faceţi-i o fricţie peste tot corpul 
cu apă rece, înveliţi-l cu pături uscate şi daţi-i 
să, bea ceai cu rom. Abia, pe urmă îl duceţi în- 
tr'o cameră încălzită. 

De aci învăţătura să nu patinaţi niciodată 
singuri. 


DEGERĂTURI 


Atunci când e frig mare și nu suntem uscați 
la picioare sau mâini şi nu suntem nici bine 
echipați cu ciorapi sau mănuși de lână, riscăm 
să ne degere mâinile sau picioarele. Dar ne 
pot degera şi nasul, urechile şi chiar tot 
corpul (mai cu seamă la cei obosiţi sau ane- 
miaţi din alte cauze : alcoolism, subalimenta- 
ție etc.). 

Regiunea degerată o cunoaștem prin aceea 
că nu mai simte frigul, pare amorțită şi devine 
albă și rece ca ghiajţa. 

Nu duceţi niciodată pe cineva degerat 
într'o cameră încălzită. Duceţi-l undeva la 
rece,  frecţionaţi-l puternic cu zăpadă sau 
apă rece (niciodată cu cald) regiunea de- 
gerată, (până ce se roșeşte) apoi înveliţi-l bi- 
ne cu pături uscate, daţi-i un ceai cu rom, și 
abia după !+ oră îl puteţi trece într'o cameră 
încălzită. 

După aceasta bolnavul simte înțepături și 
chiar dureri în locul degerat. Rămâne chiar 


multă vreme senzibil la frig. Ștergeţi bine re- 
giunea cu alcool! canforat, ungeţi-l cu vaseli- 
nă sau orice alt corp gras (untură, untdelemn) 
și feriţi-l de răceală. 

Un leat popular este acela de a înveli regiu- 
nea uegerată cu foi mari de varză acră, rece şi 
a-l ţine așa câteva zile. E bun în unele cazuri. 

In degerături mari, care produc răni sau 
cangrene (moartea ţesuturilor) şi cele gene- 
rale (omul are tendință la somn, vorbește 
greoi, faţa devine palidă, se mişcă greu, vi- 
sează), chemaţi totdeauna medicul. 


LUXAȚII ŞI FRACTURI 


Sunt cele mai grele accidente ce pot surveni 
în timpul exercitării sporturilor de iarnă. 

Luxaţie este atunci când într'o articulaţie 
suprafețele osoase nu mai sunt în contact na- 
tural. 


Se cunoaşte astfel: regiunea e dureroasă și 
umflată, mișcările sunt aproape imposibile şi 
poate duce la o diformaţie a regiunii respec- 
tive. | 

Fractură este atunci când un os sau două 
sunt rupte. 

Se cunoaște astfel: durere vie în punctul 
fracturii, umflarea, şi deformarea regiunei 
fracturate, imobilitatea funcţională, mobilita- 
tea, anormală în locul fracturei și scurtimea 
membrului. 

Singura noastră grijă în aceste două cazuri 
este de a imobiliza regiunea sau membrul res- 
pectiv și de a transporta accidentatul la medic 
sau la spital. 

Imobilizarea, o facem punând între 2 atele 
(scândurele, crengi, centuri, cartoane, haine 
făcute sul etc) locul luxat sau fracturat, cu 
grijă să prindem în ele şi articulaţia de deasu- 
pra şi cea de desubtul regiunii accidentate și 
apoi legăm cu fașa sau fularul străjeresc des- 
tul de strâns. Nu încercaţi să puneţi singuri la 
loc luxaţia sau să trageţi de un mebru îrac- 
turat deoarece riscaţi să faceţi mai rău. 

La, diversele răni ce le puteţi căpăta, faceţi 
un pansament curat şi bandajaţi cu multă 
vată, spre a feri rana de frig. 

Pentru a vă uşura lucrul, iată ce trebue să 
aveţi în trusa voastră de ajutor atunci când 
plecaţi la sporturi de iarnă : 

Vată, bandaje, leucoplast, alcool, tinctură de 
iod, comprese sterile, vaselină, ceai rusesc, rom, 
atele, fringhie, chibrituri, alcool canforat, pu- 
ară de talc, praf de dermatol, ace de siguranță 
și o bucată de gutapercă. 


Dr. ION A. TOMESCU 

FAPTE BUNE 


Legiunea Arad: Stolul Ghiba-Birta, Arad, a adu- 
nat 1550 de lei în folosul Crucii Roșii. 

La acelaș stol sa organizat un curs gratuit de 
limba italiană, pentru 100 străjere. 

Legiunea București: Stolul liceului „Choissy Man- 
gâru'“, București, a ajutat cu 2.000 lei pe săteanul 
Robert 'Trifănescu din com. Radu Negru (Brăila), că- 
ruia i-a ars casa. 

Legiunea Brașov : Străjerele din această legiune 
au tricotat flanele, mănuși şi ciorapi pentru soldați. 

Legiunea Caliacra : Stolurile de străjere din Ca- 
varna, Balcic, Bazargic și comuna Stejaru au colec- 
tat 4530 de lei în săptămâna Crucii Roșii; suma a fost 
încredințată filalei din Bazargic, a acestei societăţi. 

Legiunea Cluj : Străjerele și străjerii din Cluj au 
adunat pentru Crucea Roşie, suma de 20.395 de lei, 
în săptămâna Crucii Roşii. 

Stolul şcolii de menaj, „Sf. Tereza“ din Cluj, a aju- 
tat un concentrat cu suma de 300 de lei. 

“Stolul liceului industrial de fete, Cluj, a adunat 
suma de 1000 de lei, din care a cumpărat lână și a 
început împletirea flanelelor militare. 

D-nele profesoare au dat suma de 2.000 de lei 
pentru acelaş scop. 

Legiunea Romanați: Stolul C. F. R.. Piatra Olt, a 
cumpărat, în urma unei colecte, 12 kg. lână, dincare 
lucrează ciorapi şi mănuși pentru armată. 

Legiunea Odorheiu : Străjerele Aldea Viorica şi 
Baco Iuliana din centuria a II-a a gimnaziului Odor- 
heiu, au fost, cu cuiburile lor, la gospodăria unei 
oarbe și a unei văduve sărace, unde au făcut curăţe- 
nie și au pregătit bucatele. 

Gimnaziul de fete Odorheiu a primit din partea 
Prefecturei 30 kg. de lână, din care se vor împleti 
ciorapi şi mănuși călduroase pentru soldați. 

Legiunea Orheiu : Centuria a II-a a şcolii de gos- 
podărie rurală Rezina, .a îmbrăcat o străjeră orfană. 

Gimnaziul industrial de fete, Orheiu, a botezat o 
fetiță, dându-i daruri în valoare de 1.300 lei. 

Cenţuria a VIl-a a liceului de fete, Orheiu, a sub- 
scris 500 de lei pentru înzestrarea armatei. 


Centuria a II-a a liceului de fete, Orheiu, a pro- 
curat până în valoare de 1.000 lei pentru rufărie 
soldaţilor. 


Liegiunea Severin : Cuibul XI din-centuria a IV-a . 
a gimnaziului „Iulia Hașdău“ Lugoj, ajută săptămâ- 
nal o familie săracă. 

Străjera Doina Brad din centuria I-a a şcolii Nor- 
male de fete, Lugoj, a înapoiat păgubașei, 50 de lei, 
găsiți de ea. 

Străjerele Oprea Sultana, lancovici Ana şi Andrei 
Ana, din stolul gimnaziului industrial Lugoj, au luat - 
bilete de tren unei orfane. 

Străjera Liţă Viorica din stolul gimnaziului in- 
dustrial Lugoj, are grijă de hrana unei familii să- 
race, în fiecare Duminică. 

Centuria a II-a a gimnaziului mixt, Orşova, a bo- 
tezat copilul unei familii sărace. Cu această ocazie 
a dat familiei un ajutor de 1.000 lei, strânşi prin 
colectă. 

Străjerele din cohorta Lugoj au colectat pentru 
Crucea Roşie, filiala Lugoj, suma de 6681 lei. 

Străjerele stolului gimnaziului de fete, Caran- 
sebeș, au ajutat colegele sărace cu îmbrăcăminte, 
iemne, alimente şi cărți; au dat, deasemeni, ajutor 
unor familii sărace. 

Legiunea Suceava : Legiunea de străjere Suceava, 
cu concursul d-lui primar Leonte Moţoc, au lansat 
o colectă de bani şi lână pentru confecţionarea de 
îmbrăcăminte pentru copiii sărmani. S'au adunat 25 
kg. de lână şi 2.000 de lei numerar. 

Străjerele stolului liceului de fete „Regina Ma- 
ria“ din Giurgiu, au ajutat refugiații poloni, contro- 
lând condiţiile în care sunt găzduiți şi pregătirea 
mesei pentru 40 de refugiaţi. . 


Un colţ de natură 


Deabia .a început să se roșească cerul înspre ră- 
sărit, semn că stăpânitorul zilei nu va întârzia să-și 
arate fruntea împodobită de strălucitoarea-i diade- 
mă, și noi am și pornit-o la drum. Pe cărăruia în- 
gustă străjuită de falnicii brazi, pe un covor moale 
de frunze și muşchi, urcam către culmea înaltă a 
muntelui. 





Un murmur lin ne întoarce ochii către o fâşie de 
argint ce lunecă zglobie la vale: e isvorașul ce co- 
boară din munte. Din depărtare se aude ca o tre- 
sărire din adâncuri, buciumul păstorilor ce urcă cu 
turma la pășune. Cu cât urci, pe iarba verde şi mă- 
tăsoasă, picăturile de rouă strălucesc în lumina di- 
mineţii ca boabele de mărgăritar aruncate pe man- 
tia primăverii. In brazii bătrâni o veveriță neastâm- 
părată nu-și mai găsește loc și sare de pe o creangă 
pe alta cu o alună în dinţi şi parcă face cu ochiul 
unei ciupercuţe roșii, dela rădăcină, pe care se plim- 
bă tacticos un „ochiul boului“. 

Soarele e acum la nămiezi și sosim într'o poeniţă, 
din care parcă te aștepți să apară o horă de zâne 


împreună cu regina lor „primăvara“, Facem un mic 
popas să ne potolim foamea ce fusese uitată în fața 
atâtor frumuseți. 

Dar eu parcă nu pot sta locului! 

Din întunericul frunzișului, două luminițe s'au 
aprins deodată, parcă, întrun brad, ca două stele 
căzute din cerul nopţilor de Mai, în crenguţele cru- 
cificate ale bradului. 

Și parcă, cu lumina lor, mă chiamă spre ele. Mă: 
apropii şi... mi se pare că recunosc pe domnișoara 
veveriță, care sărea mai înainte cu o alună în dinţi. 

Din ochii mici îmi face semn că are chef de o joacă 
și fără să aștepte răspunsul meu începe să coboare 
din creacă în creacă, spre mine, ca și cum ar vrea 
să facă cunoștința. Apoi „sbughi“ și sare în altă 
creangă. Şi tot așa m'a purtat nu știu cât, iar când 
m'am oprit din fugă, degeaba mai căutam cărăruia 
care ducea la poiana înflorită. 

Așteptam numai o minune cerească să mă scoată 
în luminiș. 


Şi totuși nu-mi era frică poate din cauza frumu- 
seților naturii, care mă încurajau. 

Urmăream umită, cum, ici, colo, făcându-și loc 
prin frunziș, o rază sfioasă privea şi ea ce se petrece 
aicea jos în lumea gâzelor, cum un ochiul boului 
sau o altă gâză mică, se urca, leneș, pe trunchiul 
drept al bradului... dar, din depărtare buciumele 
dela stâna la care trebuia să 'nnoptăm, încep să răs- 
colească adâncurile și încet pașii mi se îndreaptă 
după sunetul lor molatec, în timp ce soarele se lasă 
încet după dealuri, luându-și adio, cu ultimele-i ra- 
ze însângerate, dela bătrânul codru, iar în vale, la 
vechiul schit, toaca își cântă cântecul străbun, che- 
mând credincioşii la vecernie. 


LUCIA NICOLAU 
Stolul Lic. Regina Maria București 


NS BPDL FA TI VREA et AL 


Ghidul Ținutului Suceava 


A apărut de curând o interesantă carte turistică : 
„Ghidul Tinutului Suceava. 

Domnul Comandant al Străjii Ţării, T. Gh. Si- 
dorovici în prea frumosul și simţitul Cuvânt de In- 
troducere dela începutul cărţii spune că „Ținutul 
Sucevii, vatra Moldovei, constitue muzeul românis- 
mului“ iar d. căp. Ghiorghiu A., afirmă că „Prive- 
liși din Bucovina pitorească“ că istoria Moldovei a 


învățat-o cutreerând Bucovina. Şi, întradevăr, nici 
un alt colţ de ţară nu cuprinde atâtea monumente 
istorice, mărturii ale sbuciumului nostru trecut, cu 
Ținutul Sucevii. Pentru a veni în ajutorul drmeți- 
lro, ce cutreră în lung și lat, ospitalierul pământ al 
Bucovinei, s'a scris acest bogat și util ghid, rod al 
unei migăloase munci ale autorilor. Străjeri ai 
Bucovinei vor avea pe viitor un preţios îndrumător. 

CI SA 


Despre cartea „Carol Il” 





Rândurile vibrante ale scrisorii de mai jos, eviden- 
țiază puternicul ecou pe cale l-a trezit în sufletul 
unui bătrân dascăl, cetirea lucrării: „Carol Ii, Din 


culmea unui deceniu de glorioasă domnie“. 


MULT STIMATE DOMNULE MINISTRU, 
COMANDANT AL STRAJII ȚARII. 


Zilele trecute am primit prin fiica mea, Silvia, o de- 
dicaţie din partea D-voastre, prezentând o fotografie 
recentă a neuitatului meu fost elev, Teofil Sidorovici. 

Am fost plăcut surprins de atenţiunea și frumosul 
gest al fostului meu elev, care, deşi așezat atât de sus 
în ierarhia socială, totuşi își aduce aminte din când 
in când de fostul său prim învăţător. 

Vă mulţumesc foarte mult pentru atenţia Dv., care 
mi-a evocat timpul plăcut petrecut înainte de dece- 
nii în frumoasa Bucşoaie. 

După câteva zile dela primirea portretului Dv., 
am dat peste cartea „Carol II, Din culmea unui dece- 
niu de glorioasă domnie“, trimisă ginerului meu 
Teodor Balan. 

Curios de conţinutul acestei cărţi, n'am lăsat-o din 

mână până n'am terminat-o de citit. 
- Vă mărturisesc, că am fost adânc emoţionat de 
cele cetite în această carte, care o consider ca cel 
mai bun mijloc de educaţie patriotică, naţională şi 
înălțare sufletească. 

Doresa ca această carte să nu lipsească nici din bi- 
bliotecile școlare, nici de pe masa fiecărui învățător, 
dar nici de pe masa unui cetățean român. 

După ce am terminat de cetit această carte, mi-au 
venit în memorie neuitatele versuri scrise de vredni- 
cul fost consilier mitropolitan Constantin Morariu: . 


Fă bine ori şi unde poţi, 
Fă la ai tăi şi fă la toţi, 
Cu drag, cu inimă curată, 


Neaşteptând nici o răsplată”. 

CIIIIT 


Am dorința, ca D-zeu să Vă susţie în viaţă încă 


mulţi ani, spre a face bine Neamului şi Țării Ro- 
mâneşti. 
Cu multă dragoste și stimă, fostul Dv., prim în- 


văţător, 
G. BRATŢIANU 


Reviste 





Apărarea antieriană 


De curând a apărut o foarte importantă lucrare, 
„Apărarea antiaeriană“, datorită d-lui Li. Coman- 
dor Ing. Andrei loan, diplomat 8 Şcoalei Superi- 
oare de Aeronautică din Paris. In această carte, au- 
torul se străduește cu multă competință și reușește 
cu deplin succes să ne inițieze în toate problemele 
în legătură cu războiul aerian. 

Această carte nu este o expunere savantă sau un 
tratat despre gazele. de luptă, nu este nici o înșiru- 
ire aridă a unor chestiuni de specialitate. Ea este o 
prețioasă călăuză, un îndreptar, un sfătuitor în mă- 
nile oricărui străjer, care va găsi în ea, pe lângă e- 
xemple şi o întreagă literatură distractivă asupra 
felului în care au acționat populaţiile din diverse 
state în cazul bombardamentelor aeriene. 

După o serie întreagă de exemple, din care se des- 
prind clar rostul și nevoia ca întreaga populaţie ci- 
vilă să fie iniţiată în toate problemele de apărare 
pasivă, autorul trece la descrierea şi clasificarea a- 
vioanelor, apoi a materialului de distrugere și în 
fine a procedeelor de bombardament. 

In partea a doua se arată cum trebuie organizată 
apărarea pasivă, cum trebuie întocmite adăposturile 
colective şi individuale, care sunt măsurile de sigu- 
ranţă ce fiecare om trebuie să şi le ia acasă la el, 
descrierea măştii şi a costumelor de protecţie, sfa- 
turi pentru folosirea sau improvizarea lor atunci 
când ele ne lipsesc şi în sfârşit o serie de recoman- 
daţii simple dar foarte preţioase, care dacă sunt 
respectate, asigură fără discuție valoarea individului 
dintr'un bombardament aerian. 

Cartea, fiind scrisă clar, pe înţelesul tuturor şi în- 
soţită de numeroase clișee explicative, este o preţi- 
oasă călăuză pentru orientare în această direcţie, a- 
îât pentru comandanții străjeri cât şi pentru stră- 


Cpt. EUSTAȚIU NICOLAU 





1 DECEMVRIE 


1918 — Unirea Ardealului, Banatului, Crişanei şi 
Maramureșului cu Patria Mamă. 


15 DECEMVRIE 

1467 — Lupta lui Ștefan cel Mare cu Ungurii, la 
Baia. 
18 DECEMVRIE 

14846 — Moartea Mitropolitului Moldovei Veniamin 
Costache. 
20 DECEMVRIE 


1573 — Moartea Mitropolitului Transilvaniei An- 


drei Șaguna. 





23 DECEMVRIE 


— Ziua naşterii A. S. Imperiale Arhiducesa 
Ileana. 


25 DECEMVRIE 
1885 — Moartea poetului Grigore Alexandrescu. 


21 DECEMVRIE 


-— Ziua nașterii M. S. Regina Mărioara a Ju- 
goslaviei. 


31 DECEMVRIE 


1889 — Moartea marelui povestitor Ion Creangă. 





EXERCIŢII DE INVIORARE 


Este bine ca în fiecare dimineaţă, înainte de a 
începe activitatea obișnuită, să facem o scurtă alez- 
gare, câteva mişcări energice, încheind totul cu o 
mișcare bună de respirație, pentru a înviora orga- 
nismul și a-l pregăti pentru munca ce începe. 'Toa- 
tă ziua vom fi cu voe bună și dornici de lucru. 

Mișcările ce dăm mai jos, se pot face acasă îna- 
inte de a lua ceaiul sau cu întreg cuibul la școală, 
înainte de a intra în clasă, în aerul înviorător al 
dimineții. 

1. Scurtă alergare. Se pornește în pas obișnuit, 
cadenţat, apoi pe văriuri şi în fine se trece la pas 
alergător, care se execută pe vârful picioarelor, cu 
genunchii sus, braţele îndoite din cot, degetele ușor 
îndoite fără a strânge pumnii la piept. Inspiraţie pe 
nas, expirație pe gură.. Se poate executa și pe loc. 


Pa! 


2. Ducerea brațelor înainte cu ridicarea pe vâr- 
furi (1), revenirea (2), ducerea brațelor lateral cu 
ridicarea pe vârfuri (3), revenirea (4). 
înainte sus (1), aplecarea trunchiului înainte (2), 
îndreptarea spatelui (3), revenirea (4). 


3. Cu picioarele depărtate. Ridicarea braţelor prin 
relor înnainte și înaopi tot de 8 ori. 


4. Cu mâinile pe șolduri. Săritura ca mingea de 
opt ori pe loc, apoi săritura cu schimbarea picioa= 


5. Ridicarea braţelor prin înainte sus cu inspira- 
ție (1), coboriîrea braţelor prin lateral! cu expira- 
ție (2). 


Când se xecută cu cuibul, șeful cuibului execută 
și ceilalți străjeri se iau după el. 


“=, 
Rai 

